Egon von Eickstedt
Store norske leksikon,Samfunn,Samfunnsfag,Antropologi,Antropologer
Egon von Eickstedt var en tysk fysisk antropolog og etnograf. Han var professor i Breslau (i Schlesien; nå Wroclaw i Polen), deretter i Leipzig og fra 1946 i Mainz. I 1920-årene gjorde Von Eickstedt feltarbeid blant urbefolkningen på Andamanene.
Von Eickstedt var særlig opptatt av å klassifisere såkalte menneskeraser og skrev utførlig om dette temaet. Denne forskningen ble ansett som viktig i samtida og vant ytterligere prestisje, da nazi-partiet (NSDAP) overtok makten i Tyskland (1933). Selv om von Eickstedt på generelt grunnlag sympatiserte med nazismen på denne tida og søkte om medlemskap i partiet, forble hans forhold dette uavklart. Han ble ikke tatt opp i partiet. Grunnen til dette kan ha vært at at von Eickstedts klassifikasjon av menneskeraser avvek noe fra raseteoriene til ledende nazister. I moderne biologisk antropologi har raseteorier ikke lenger noen status som seriøs vitenskap.Von Eickstedt ga blant annet ut Rassenkunde und Rassengeschichte der Menschheit (1934) og Die Forschung am Menschen (3 bind, 1937–1965). Les mer i Store norske leksikon antropologi etnografi rase – historisk bruk mennesket – forskjeller mellom menneskegrupper